Għaqda Mużikali atul it-tieni gwerra dinjija, (1939-45), ir-raħa M tagħna, Ħal Kirkop laqqgħat is-sehem tiegħu wkoll. Kien hawn bosta refuġjati, riġmenti ta' suldati, ġo l-għelieqi ta' madwar ir-raħal kien hawn skjerati bosta skwadri ta' ajruplani lesti biex jittajru mill-Karwija u Qrib iċ- ċimiterju ta' Ħal Kirkop kien hawn bosta mnieżel ta' balal lesti biex jitgħabbew fuq l-ajruplani. ġiet bomba f'nofshom u splodew ħafna minnhom tant li heżżew ir-raħal mill-pedamenti. Bosta bini mġarraf, imwiet u kull ħerba, qerda u rovina li l-gwerra ġġib magħha. Il-Każin tagħna li kien quddiem il-Knisja, maġenb id- ki dar ta' Żabettu, illum id-dar tal-Kappillan, ħa sehmu wkoll — ir-pandalora l-qadima (1928) fil-gwerra, meta ntlaqat u ġġarrfet parti minnu b'telf ta' bosta affarijiet. Xistrumenti u l-bandalora tniżżlu ġox-xelter. Darba wara ħalba xita qawwija, skula xi ilma mill-blat u qattar fuq il-bandalora, tant li ġiet irrovinata għal dejjem b'tebgħa kbira kif għadna naraw sa llum. —— Din il-Bandalora li hija tas-satin aħmar, b'rakkmu tad-deheb kient inġabret bit-tħabrik ta' ċertu Pawlu Ellul (ta' Marinton), fl-1920. Wara l-gwerra fl-1947, beda l- ġbir għal bandalora ġdida minn Gaetan Camilleri u kuġinuh Ġużeppi Camilleri. Sar disinn minn Ġużeppi Galea mir-Rabat. Damet ma tlestiet għax id-drapp (bellus) ordnat barra minn Malta mis-Soċjetà dam ma wasal. Ġiet meħjuta u rrakmata bid-deheb mis-sorijiet ta' Ġesti Nazzarenu taż-Żejtun. Il-lasta, il-labardi u l- iljun inħadmu mid-ditta Robinich ta' Għajn Dwieli ta' Raħal Ġdid. Iżżanżnet f'għeluq il-ġublew tad-deheb (50 sena) mit- twaqqif tal-Banda San Leonardu fl-1949, ħamsin sena ilu. (Nixtieq nirringrazzja lil dawk li rrakkontawli ġrajjiet li għexuhom fil-gwerra li għaddiet u nispera li ma jgħaddix ħaddieħor minnhom). Il-bandalora l-ġdida J. Carbone